[{"text_idx": "#000001", "text": "Disgrifiad o\u2019r llun, Mae cymeriad Glenda, dynes ganol oed sy'n wynebu iselder, wedi ei seilio ar gofnodion Ysbyty Meddwl Dinbych"}, {"text_idx": "#000002", "text": "Yr actores Ffion Dafis sy'n egluro pam ei bod hi'n mynd a\u0302'r fonolog bwerus am iechyd meddwl, Anweledig gan Aled Jones Wiliams, ar daith unwaith eto, dros ddwy flynedd ers iddi wneud argraff fawr yn Eisteddfod Genedlaethol Dinbych 2013, a pham fod pob ceiniog o elw yn mynd at elusen."}, {"text_idx": "#000003", "text": "Pan y cefais y cyfle i berfformio monolog ddirdynnol Aled Jones Williams ar gyfer y Lle Celf yn Eisteddfod Dinbych ac yna i fynd a\u0302 hi ar daith o gwmpas Cymru, wnes i erioed feddwl y byddai'r ymateb mor gadarnhaol."}, {"text_idx": "#000005", "text": "Yr un sgwrs sy'n aros yn y cof wedi un perfformiad ydy'r un a gefais efo merch ifanc yn ei thridegau cynnar a ddywedodd wrthai ei bod wedi dioddef o iselder ers blynyddoedd ond yn teimlo nad oedd ganddi'r geiriau na'r gallu i egluro sut yr oedd yn teimlo ac, ar brydiau, o'r herwydd, ei bod yn teimlo ei bod yn mynd yn wallgof."}, {"text_idx": "#000006", "text": "Dywedodd fod y darn wedi cynnig geiriau iddi a oedd yn rhoi rhyddhad mawr i'w ymennydd. Fe anfonais y sgript iddi. Y mae'n ei darllen yn aml."}, {"text_idx": "#000007", "text": "I actores, yr oedd cael perfformio hon yn rhodd ac yr oedd cael trin a thrafod efo Aled Jones Williams, ei hun yn rhywun sydd wedi dioddef o'r clefyd yma, yn brofiad y bydda' i'n ei drysori am byth."}, {"text_idx": "#000009", "text": "Ym mis Tachwedd mi fydda' i'n mynd i India i ddysgu drama fel ffurf o ddatblygu iaith a sgiliau cyfathrebu mewn ysgol i blant hynod ddifreintiedig ac yr oeddwn yn edrych am ffordd i gasglu arian ar gyfer y prosiect."}, {"text_idx": "#000010", "text": "Ar yr un pryd daethom i gyd yn ymwybodol a sefyllfa erchyll y ffoaduriaid ac fel bodau dynol yr oedd yn amhosib peidio cael ein heffeithio gan y lluniau a'r newyddiadura."}, {"text_idx": "#000012", "text": "Mi balais i ardal y cof yn fy ymennydd a gweld os oedd rhannau o'r fonolog yn dal i ymlwybro yno ac, er mawr syndod, mi roedd (gobeithiaf!)."}, {"text_idx": "#000015", "text": "Oherwydd diffyg arian, yr ydw i wedi dibynnu ar y cyfryngau cymdeithasol yn unig i ledaenu'r neges am y daith fer sy'n ymweld a\u0302:"}, {"text_idx": "#000023", "text": "Prif StraeonMab, 2, yn sownd dramor wedi 'oedi cwmni yswiriant'Cyhoeddwyd2 awr yn o\u0302lMeddygon benywaidd wedi teimlo 'dan bwysau i gael rhyw'Cyhoeddwyd7 awr yn o\u0302lCwpan y Byd: 12 newid i Gymru herio AwstraliaCyhoeddwyd2 awr yn o\u0302l"}, {"text_idx": "#000025", "text": "Meddygon benywaidd wedi teimlo 'dan bwysau i gael rhyw'"}, {"text_idx": "#000028", "text": "Ifan Phillips a'i bositifrwydd i'r dyfodol"}, {"text_idx": "#000030", "text": "Siarad am dy ffydd? Haws dweud na gwneud!"}, {"text_idx": "#000034", "text": "Lluniau: Gw\u0302yl Fwyd y Fenni"}, {"text_idx": "#000035", "text": "Ateb y Galw: Morgan Owen"}]